Charlotte (Carolina del Norte)

Charlotte ye una ciudá del estáu de Carolina del Norte (Estaos Xuníos). Ye'l centru alministrativu del condáu de Mecklenburg, y ye la mayor ciudá del estáu y la segunda mayor, tres de Jacksonville (Florida) del sureste del país. Charlotte foi, en 2014, la tercera gran ciudá del país cola mayor medría de población; nesi añu la so población estimada (U.S. Census Bureau) yera de 809.958 habitantes, lo que la convertía na decimoséptima mayor del país. La so área metropolitana, pela so banda, yera esi mesmu añu la ventenu segunda mayor del país, con una población estimada de 2.537.990 habitantes. Ta encuadrada, dientro de la llista de ciudaes globales de la Globalization and World Cities Research Network, como una ciudá "gamma-plus". Charlotte ye la sede de les oficines centrales del Bank of America, y del centru d'operaciones pa los estaos de la costa este del país del bancu Wells Fargo. La presencia d'estes instituciones, y de bien d'otres de menor tamañu, faen de la ciudá el segundu mayor centru bancariu de los Estaos Xuníos. Ente les munches atraiciones de la ciudá destaquen los sos equipos deportivos profesionales: los Carolina Panthers, de la lliga profesional (NFL) de fútbol americanu; los Charlotte Hornets, de la lliga profesional de baloncestu (NBA y el Charlotte Independence, de fútbol (UFL). La ciudá agospia tamién varies carreres de la fórmula NASCAR d'automovilismu, que tien nella el so muséu, el NASCAR Hall of Fame, y tien una compañía de ballé profesional (el Charlotte Ballet), un parque d'atraiciones (Carowinds) y un centru de deportes d'agua. El so aeropuertu, el Charlotte Douglas International Airport, ye un importante nudu de comunicaciones, y foi en 2013 el ventenu terceru con más pasaxeros del mundu. Charlotte asítiase delles milles al este del ríu Catawba y al suroeste del llagu Norman, el mayor non natural del estáu de Carolina del Norte. Hai otros dos llagos artificiales, el llagu Wylie y el llagu Mountain Island, cerca d'esta ciudá de clima subtropical húmedu. Llocalidaes hermaniaes Les ciudaes hermaniaes con Charlotte son:Arequipa (dende 1962) (Plantía:Xeodatos Departamentu d'Arequipa)Krefeld (dende 1985) ( Alemaña)Baoding (dende 29 setiembre 1987) ( República Popular China)Vorónezh (dende 1991) ( Rusia)Limoges (dende 1992) ( Francia)Wrocław (dende 1993) ( Polonia)Kumasi (dende 1995) ( Ghana)Manaus (dende 2007) ( Brasil)Hadera (dende 2008) ( Israel) Referencies Enllaces esternos Wikimedia Commons acueye conteníu multimedia sobre Charlotte. Sitiu web oficial (n'inglés) Charlotte n'OpenStreetMap. Charlotte n'OpenWeatherMap Páxina web de l'Autoridá de Turismu de Charlotte (n'inglés)